'Vil tage år at komme tilbage'

SAS flyver lige nu kun få indenrigsafgange i de enkelte nordiske lande.

Med den nuværende situation forventer man kun en meget begrænset flytrafik i den kommende sommerperiode, skriver selskabet.

Når der ikke er nogen, som køber flyrejser, så er der mere skidt i vente. Henrik Bay-Clausen, formand, 3F Kastrup

Og det vil højst sandsynligt tage nogle år, før efterspørgslen kommer tilbage til niveauet før pandemien ramte, skriver SAS videre.

- Covid-19 har tvunget SAS til at stå over for en ny og hidtil uset virkelighed, der vil påvirke os ikke kun i de kommende måneder, men også i de kommende år, siger Rickard Gustafson.

Sådan har krisen presset SAS Før coronakrisen havde SAS mere end 800 daglige afgange, og om året fløj selskabet omkring 30 millioner passagerer til over 125 destinationer i verden.

Krisen har dog givet et stort dyk i antallet af afgange og passagerer, og det har naturligt nok gjort ondt på SAS' økonomi.

I marts fløj selskabet eksempelvis med omkring en million passagerer. Det var cirka 60 procent færre passagerer end i samme måned året før. I april fløj man med 96 procent færre passagerer end sidste år.

Sverige og Danmark ejer 29 procent af aktierne i SAS. Tidligere har den norske stat også været aktionær.

SAS havde ved udgangen af januar lidt over 10.000 fuldtidsansatte.

Kilder: SAS og Ritzau

Beslutningen om at melde fyringerne ud nu sker blandt andet, fordi selskabets ansatte i de nordiske lande har en opsigelsesperiode på seks måneder, skriver SAS.

Usikkerheden omkring den fremtidige efterspørgsel betyder, at SAS nu har varslet fyringer af knap hver anden af sine ansatte.

Hvis situationen skulle ændre sig, er selskabet parat til at se på antallet af fyringer, siger flyselskabets administrerende direktør

- Derudover er vi fortsat parate til hurtigt at geare op og reducere antallet af berørte stillinger, hvis efterspørgslen kommer hurtigere, siger Rickard Gustafson.

Fagforening: 'Mere skidt i vente'

Foruden sit kabinepersonale har SAS også ansatte på jorden, der blandt andet står for fragt, vedligeholdelse og bagage.

Henrik Bay-Clausen, der er formand for fagforeningen 3F i Kastrup, er meget bekymret for fremtiden, siger han.

- Det er ikke bare noget rigtig skidt for alle de enkeltpersoner, som det berører, men det er også et konjunkturbarometer for forventningerne. Når der ikke er nogen, som køber flyrejser, så er der mere skidt i vente, siger han.

Formanden ved endnu ikke, hvor mange af 3F’s medlemmer, som står til at miste jobbet.

- Men vi er en stor gruppe, så det kommer til at ramme hårdt. Og det kommer til at ramme oveni, at Norwegian har meldt ud, at de ikke vil flyve i Danmark, og der er mange, som allerede er blevet fyret. Vores arbejdsløshed er allerede fordoblet, siger Henrik Bay-Clausen.

3F vil nu forsøge at hjælpe sine medlemmer hos SAS, men formanden for 3F Kastrup siger dog samtidig, at der i hans øjne vil gå noget tid, før selskabet kommer op i omdrejninger igen.